Singularity (kanta)

Ang "Singularity" ay isang kanta ng Timog Koreanong boy band na BTS, na inawit bilang solo ng miyembrong si V. Ito ay inilabas noong 7 Mayo 2018, bilang bahagi ng album na Love Yourself: Tear. Ito ay isinulat nina Charlie J. Perry at RM, kung saan si Charlie J. Perry ang nag-iisang prodyuser. Ang kanta ay inilabas sa pangalawang pagkakataon sa compilation album na Love Yourself: Answer noong 24 Agosto 2018.

Kalagayan at pagpapalabas 
Ang music video para sa "Singularity" ay inilabas bilang teaser para sa paparating na album na Love Yourself: Tear. Umabot sa mahigit sampung milyong view ang video sa wala pang labinlimang oras. Ayon sa Dictionary.com, tumaas din ang mga paghahanap para sa salita nang 7,558%.

Promosyon 
Ipinakilala ang ang kanta sa 2018 KBS Song Festival noong 29 Disyembre 2018. Itinanghal ni V ng Singularity sa "KBS Daejun 2018".

Komposisyon 
Sa musika, ang kanta ay inilarawan bilang R&B na may mga touch ng neo soul at jazz ng Rolling Stone India. Inilarawan ito ng Burlington County Times bilang "isang nakaka-relax na beat na dinagdagan ng parang pulot na boses ni V", na "gumaganda sa bawat pakikinig". Ito ay nasa susi ng D♭ minor at nasa 104 beats bawat minuto.

Pagtanggap 
Sa pangkalahatan, ang kanta ay natanggap nang mahusay, kasama si Alexis Pedridis mula sa The Guardian na nagsasabing ang kanta ay "pinagpala ng isang partikular na kalagim-lagim na tono, [ipinupunto] ang tunog nito sa isang lugar sa pagitan ng vintage 70's soul at isang latter-day na R&B slow jam". Sinabi ng IZM na ang kanta ay nagdagdag ng isang natatanging neo soul na boses sa album at sinabi ng spin.com na si V ay nagbigay ng tahimik na kumpiyansa na nagtakda ng tono sa album. Tinawag ng Pitchfork na ang "Singularity" ang tesis ng album. Sa isang paskil sa blog, inilarawan ng mamamahayag na si Monique Jones ang "Singularity" bilang "purong R&B" at "isang kanta na ginawa para sa boses ni Taehyung".

Ang kanta ay niraranggo sa numero labintatlo para sa mga digital na benta sa Estados Unidos nang ilabas at nakabenta ang higit sa 10,000 mga kopya.

Mga sanggunian 

Articles with hAudio microformats
Mga awitin noong 2018